Uredba Komisije (ES) št. 2695/95

z dne 21. novembra 1995

o nadomestitvi oznak, določenih na podlagi nomenklature skupne carinske tarife, ki je veljala 31. decembra 1987, z oznakami, določenimi na podlagi kombinirane nomenklature iz nekaterih uredb v zvezi z uvrstitvijo blaga

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi in o skupni carinski tarifi [1], kakor je bila nazadnje spremenjena z Uredbo Komisije (ES) št. 2588/95 [2], in zlasti člena 15 Uredbe,

ker je Uredba Sveta (EGS) št. 950/68 z dne 28. junija 1968 o Skupni carinski tarifi [3], ki jo je razveljavila Uredba (EGS) št. 2658/87, uvedla nomenklaturo skupne carinske tarife na podlagi Konvencije z dne 15. decembra 1950 o nomenklaturi za uvrstitev blaga v carinske tarife;

ker so bile sprejete številne uredbe v zvezi z uvrstitvijo blaga v nomenklaturo skupne carinske tarife na podlagi Uredbe Sveta (EGS) št. 97/69 z dne 16. januarja 1969 o ukrepih, ki jih je treba sprejeti za enotno izvajanje nomenklature skupne carinske tarife [4], razveljavljene z Uredbo (EGS) št. 2658/87;

ker je Uredba (EGS) št. 2658/87 vzpostavila nomenklaturo blaga z imenom kombinirana nomenklatura, ki ustreza zahtevam skupne carinske tarife in statistiki zunanje trgovine Skupnosti in temelji na Mednarodni konvenciji o harmoniziranem poimenovanju in šifrskih oznakah blaga, ki nadomešča Konvencijo z dne 25. decembra 1950;

ker člen 15(1) Uredbe (EGS) št. 2658/87, ki določa, da oznake in poimenovanja blaga, ki temeljijo na kombinirani nomenklaturi, nadomestijo tiste, ki so bili uvedeni na podlagi nomenklature skupne carinske tarife, kakršna je veljala dne 31. decembra 1987, tudi določa, da mora Komisija spremeniti akte Skupnosti, ki vsebujejo tarifno nomenklaturo;

ker bi bilo treba tiste uredbe, ki so s praktičnega vidika še pomembne in katerih prenos ne bo zahteval vsebinskih sprememb, v skladu s tem spremeniti in s tem dopolniti prvotno serijo uredb, ki so bile sprejete z Uredbami Komisije (EGS) št. 646/89 [5], (EGS) št. 2723/90 [6], in (EGS) št. 2080/91 [7],

SPREJELA NASLEDNJO UREDBO:

Člen 1

V uredbah, naštetih v stolpcu 1 Priloge, ki se nanašajo na blago, poimenovano v stolpcu 2, se oznake v stolpcu 3, ki temeljijo na nomenklaturi skupne carinske tarife, nadomestijo z oznakami, ki temeljijo na kombinirani nomenklaturi, naštetimi v stolpcu 4.

Člen 2

Ta uredba začne veljati na dan objave v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. novembra 1995

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 264, 7.11.1995, str. 4.

[3] UL L 172, 22.7.1968, str. 1.

[4] UL L 14, 21.1.1969, str. 1.

[5] UL L 71, 15.3.1989, str. 20.

[6] UL L 261, 25.9.1990, str. 24.

[7] UL L 193, 17.7.1991, str. 6.

--------------------------------------------------

PRILOGA

Uredba (EGS) št. | Številka SCT | Poimenovanje blaga | Oznaka KN |

(1) | (2) | (3) | (4) |

3541/85 | Šotne mešanice (ki vsebujejo najmanj 75 mas. % šote) in druge snovi, kot so kmečki gnoj, apno, pesek, preperela listna mešanica, lapor in majhne količine drugih gnojil, s skupno vsebnostjo kalija (izračunanega kot K2O), dušika, fosforja (izračunanega kot P2O5), ki ne presega 3 mas. % | 27.03 A | 27030000 |

2053/83 | Proizvod, sestavljen iz ekstrakta paprike z naslednjimi značilnostmi: | 32.04 A IV | 32030019 |

— videz: zelo viskozna tekočina, temno rdeča, izrazito temno rdeče obarvana, |

— vonj in okus: aromatičen, podoben papriki, nepekoč, |

— pepel: 0,49 mas. %, |

— eterična olja: 0,15 ml/100g, |

— kapsaicin: nezaznaven, |

— glukoza: 0,01 mas. %, |

— saharoza: nezaznavna, |

— trigliceridi: pozitivna reakcija, |

—kapsantin: približno 2,2 g/kg (približno 60000 barvilnih enot EOA (Essential Oil Association)) |

3402/82 | Baza za žvečilni gumi, v obliki kosov valjaste oblike, sestavljenih iz 34 mas. % butil kavčuka, 15 mas. % polietilena, 13 mas. % poli(vinil acetata), 28 mas. % rastlinske smole in 10 mas. % kalcijevega karbonata | 38.19 X | 38239098 |

3149/81 | Proizvod, ki ga sestavlja D-glucitol (sorbitol), ki vsebuje eno tisočinko dodanega 1,2-benzizotiazol-3-on 1,1-dioksida (saharin) | 38.19 T | 21069092 |

--------------------------------------------------